**ŽITOPROMET DD BRČKO**

Industrijska 3

76101 Brčko

**-Skupštini akcionara –**

**n/r Predsjednika skupštine akcionara**

Broj: 482/19

Datum: 12.12.2019.

**PREDMET:** *Pisano glasanje za sjednicu Skupštine akcionara zakazanu za 16.12.2019. godine*

Poštovani,

kako DUIF Polara Invest a.d - OAIF "Jahorina Koin sa 42.639 akcija ili 4,0316 % učešća u osnovnom kapitalu, odnosno svim akcijama sa stanjem na deseti dan prije dana održavanja skupštine, u društvu Žitopromet d.d. Brčko, nije u mogućnosti prisustvovati na sjednici Skupštine akcionara to ćemo iskoristiti svoje zakonsko pravo, i mogućnost, (čl. 283. st. (1) Zakona o privrednim društvima (Službeni glasnik Republike Srpske, broj: 127/08, 58/09, 100/11 i 67/13) te pisano glasati. Ovo pisano glasanje važi i za ponovljenu sjednicu.

Po tačkama dnevnog reda izjašnjavamo se kako slijedi:

**1. Izbor predsjedavajućeg Skupštine, zapisničara i Odbora za glasanje od 3 člana**.

***Glasanje:*** *ukoliko je prijedlog odluke sačinjen u skladu sa odredbama člana 276. Zakona o privrednim društvima glasamo ZA. U suprotnom glasamo UZDRŽAN.*

**2. Donošenje Odluke o usvajanju zapisnika sa zasjedanja godišnje Skupštine dioničara održane 26.12.2018. godine.**

***Glasanje:*** ***UZDRŽANI****. Nismo bili prisutni na predhodnoj Skupštini akcionara te se iz tog razloga ne možemo izjasniti o zapisniku.*

**3. Donošenje Odluke o usvajanju godišnjeg izvještaja o poslovanju Društva za period od 1.1. do 31.12.2018. godine, koji uključuje finansijski izvještaj i izvještaje revizora.**

***Glasanje:*** ***PROTIV***. *Društvo je u 2018. godini ostvarilo gubitak od 603.389 KM. Kratkoročne obaveze iznose 1.779.588 KM i višestruko su veće od tekuće imovine koja iznosi 98.656 KM, što ukazuje da Društvo u budućem periodu neće moći da izmiruje dospjele obaveze.*

**4. Donošenje Odluke o pokriću gubitka Društva u 2013. godini iz akumulirane dobiti Društva**

***Glasanje: UZDRŽANI.*** Nismo upoznati sa sadržajem Odluke o pokriću gubitka Društva u 2013. godini jer prijedlog odluke nije objavljen na sajtu banjalučke berze niti na sajtu emitenta DD "ŽITOPROMET" Brčko, niti nam je dostavljen u štampanom obliku.

***Takođe nejasno je*** *zašto se gubitak iz 2013. godine pokriva tek sada kad se usvaja finansijski izvještaj za 2018. godinu odnosno zašto isti nije usvajan ranije kod usvajanja finansijskih izvještaja za 2013. godinu.*

**5. Donošenje Odluke o izmjenama i dopunama Statuta DD "ŽITOPROMET" Brčko.**

***Glasanje: UZDRŽANI.*** Nismo upoznati sa sadržajem odluke o izmjena i dopuna statuta Društva jer prijedlog odluke nije objavljen na sajtu banjalučke berze niti na sajtu emitenta DD "ŽITOPROMET" Brčko, niti nam je dostavljen u štampanom obliku. **6. Donošenje Odluke o pokriću gubitka Društva u 2018. godini.**

***Glasanje: UZDRŽANI.*** Nismo upoznati sa sadržajem Odluke o pokriću gubitka Društva u 2018. godini jer prijedlog odluke nije objavljen na sajtu banjalučke berze niti na sajtu emitenta DD "ŽITOPROMET" Brčko, niti nam je dostavljen u štampanom obliku.

**7. Donošenje odluke o izboru nezavisne revizorske kuće.**

***Glasanje: UZDRŽANI.*** Nismo upoznati sa prijedlogom za izbor nezavisne revizorske kuće jer prijedlog odluke nije objavljen na sajtu banjalučke berze niti na sajtu emitenta DD "ŽITOPROMET" Brčko, niti nam je dostavljen u štampanom obliku.

Molimo, da se o našem pisanom glasanju upoznaju svi prisutni akcionari i da naše izjašnjavanje po tačkama dnevnog reda bude unijeto u Zapisnik.

Ovo pisano glasanje važi i za eventualno ponovljenu sjednicu Skupštine akcionara.

U ime i za račun OAIF Jahorina Koin

S poštovanjem,

 Izvršni direktor Polara Invest a.d. Banja Luka

 \_\_\_\_\_\_\_\_\_\_\_\_\_

 Duško Šuka

.